burgasdotpro/wikipedia huggingface dataset:
Autodromo Enzo e Dino Ferrari

Autodromo Enzo e Dino Ferrari je automobilový okruh situovaný v meste Imola, ktoré sa nachádza v provincii Bologna. Okruh nesie meno Enza Ferrariho, zakladateľa rovnomennej automobilky a jeho syna Dina. Pred smrťou Enza Ferrariho v roku 1988 dostal názov Autodromo Dino Ferrari.
Všeobecné známym sa okruh stal pod názvom Autodromo di Imola. Každú jar hostí Grand Prix San Marina automobilov formuly 1 a mnoho ďalších automobilových a motocyklových pretekov. V roku 1980 hostil aj Grand Prix Talianska. Je jedným z mála okruhov na ktorom sa jazdí proti chodu hodinových ručičiek.
História okruhu.
Okruh navrhla koncom 40. rokov 20. storočia spoločnosť ESTI (Ente Sport e Turismo Imolese) ako akciu revitalizácie povojnovej situácie v regióne.
Na projekte sa zúčastnila skupina priateľov - Alfredo Campagnoli, Graziano Golinelli, Ugo Montevecchi a Gualtieri Vighi, neskôr sa pripojil Checco Costa.
Základný kameň položili 22. marca 1950; prvá kolaudácia sa uskutočnila 19. októbra, keď Enzo Ferrari testoval Ferrari 340 Sport za prítomnosti špičkových pilotov Alberta Ascariho, Giannina Marzotta a Luigiho Villorese. Pri tejto príležitosti na okruhu prebiehal test motocykla Gilera so šampiónom Umbertom Masettim.
Skutočné slávnostné zahájenie bolo až 25. apríla 1953, keď sa na okruhu uskutočnilo motocyklové majstrovstvo Talianska v triedach 125 a 500 cc.
Automobily mali svoj debut v Imole 20. júna 1954. O Zlatú mušľu Shell bojovali športové automobily Ferrari a Maserati: Umberto Maglioli (Ferrari) zvíťazil pred Musitellim a Luigim Mussom ktorí pilotovali Maserati.
21. apríla 1963 sa na okruhu po prvý raz predstavila formula 1, aj keď šlo len o preteky, ktoré sa nezapočítavali do majstrovstiev sveta. Vtedy zvíťazil Jim Clark na automobile Lotus.
Od roku 1970 nesie autodróm meno Dina Ferrariho, syna Enza Ferrariho, ktorý predčasne zomrel ako päťdesiatročný. Stalo sa tak dva roky po zásadných zmenách na trati, pri ktorých vznikli "Variante Bassa" a "Variante Alta".
Konečne v roku 1979, presne 16. septembra, v pretekoch s názvom Grand Prix Dino Ferrari, začala nová éra formuly 1 na okruhu v Imole. V nasledujúcom roku, 14. septembra 1980, Imola hosťovala svoje prvé plnohodnotné preteky formuly 1: Grand Prix Taliansko. Ďalší rok sa Veľká cena vrátila na okruh v Monze a Imola sa stala sídlom Grand Prix San Marino.
Slnečnica (rod rastlín)

Slnečnica (lat. "Helianthus" Linné) je rod rastlín z čeľade astrovité. Zahŕňa približne 70 druhov a viacero poddruhov pochádzajúcich zo Severnej Ameriky. 
Z nich najmä slnečnica ročná ("H. annuus") a slnečnica hľuznatá ("H. tuberosus") sa pestujú na celom svete ako kultúrne plodiny. 
Opis.
Je citlivá na svetlo a teplo. Sfarbenie okvetných lístkov je svetlo žlté. Listy sú svetlo až tmavo zelenej farby, má prenikavú vôňu. Stavbu tela tvorí koreň, stonka, listy a tou najpozoruhodnejšou a najkrajšou časťou je žiarivý žltý kvet, ktorý po dozretí prináša plody.
Nürburgring

Nürburgring je názov slávneho pretekárskeho okruhu pri meste Nürburg, Nemecko, postaveného v tridsiatych rokoch 20. storočia okolo dediny a stredovekého hradu Nürburg v pohorí Eifel, ktorý sa nachádza približne 70 kilometrov južne od mesta Kolín a 100 kilometrov severozápadne od mesta Mainz.
Okruh pôvodne ponúkal štyri rôzne konfigurácie: 28,265 kilometra dlhý "Gesamtstrecke" okruh, ktorý pozostával z 22,810 kilometrového "Nordschleife" okruhu, a 7,747 kilometra dlhého "Südschleife" okruhu. Štvrtou časťou bol 2,281 km dlhý zahrievací okruh nazývaný "Betonschleife", nachádzajúci sa pri depách okruhu.
V rokoch 1982 a 1983 bol priestor štartu a cieľa zdemolovaný a vytvorený bol nový okruh, "GP-Strecke", ktorý sa odvtedy používa na všetky významné a medzinárodné pretekárske podujatia.
Slnečnica hľuznatá

Slnečnica hľuznatá (lat. "Helianthus tuberosus"; iné názvy pozri nižšie) je viacročná rastlina z rodu slnečnica z čeľade astrovité.
Názvy.
Slovenské názvy tohto druhu sú: slnečnica hľuznatá, topinambur, topinambur hľuznatý; staršie: slnečnica topinambur, topinambúr, čičavka; zastarano: slnečník bulvatý, slnečnica - čičovka, slunečník cicovka, zemské jablko, čičo(v)ka, číčovka, krumpla (krumpľa), [bohemizmus] brambor; ľudovo: jeruzalemská artičoka [alebo jeruzalemský artičok], jeruzalemský zemiak, židovský zemiak, sladký zemiak, cukrový zemiak; ľudovo staršie: kravský zemiak, zemská hruška, cicovka, čičóka, čučóka, vlaská repa (resp. vlašská repa), nemecká vlaská repa, nemecká repa.
Synonymá vedeckého názvu "Helianthus tuberosus" sú napr. "Helianthus tomentosus", "Helianthus esculentus" a "Helianthus subcanescens".
Výskyt.
Pochádza zo Severnej Ameriky, ale pestuje sa aj v Európe od 16. storočia ako okrasná rastlina a neskôr ako úžitková plodina. Od 18. storočia jej pestovanie vytlačili zemiaky.
Hľuza.
Slnečnica hľuznatá sa vyznačuje hľuzovitým podzemkom, ktorý sa pod názvom topinambur (alebo jeruzalemský/židovský/sladký/cukrový/kravský zemiak, jeruzalemská artičoka - porov. vyššie uvedené názvy rastliny) používa za surova alebo po kuchynskej úprave ako potravina. Používa sa aj ako diétna potravina pri reumatizme, opuchoch a vďaka vysokému obsahu inulínu (až 8 %) ako podporný prostriedok pri cukrovke.
U ľudí s nízkou znášanlivosťou voči inulínu však môže spôsobovať nadmernú plynatosť.
Dr. Martens

Dr. Martens je značka obuvi.
História.
Armádny doktor Klaus Maertens z Bavorska si v roku 1945 pri lyžovaní poranil členok. Keďže mu počas liečby nevyhovovala štandardná armádna obuv, zaoberal sa návrhom topánky z mäkkej kože a podrážkou so vzduchovým vankúšikom, ktorá by držala členok pevne a umožnila tak zranenému chodiť. V roku 1947 založil v Seeshaupte spolu s Dr. Herbertom Funckom výrobu topánok s použitím vojnových prebytkov gumy od Luftwaffe.
V roku 1959 kúpila patentové práva britská obuvnícka firma R. Griggs Group Ltd., ktorá zmenila názov z Dr. Maertens na Dr. Martens, a v 1. apríla 1960 vyrobila prvé topánky vzor 1460. V roku 2003 bola výroba presunutá do Číny a Thajska. V roku 2004 bola obnovená výroba v UK, ale len pre vybrané modely radu Vintage (tieto topánky nájdete v obchodoch pod označením "Made in England" ).
Kult.
"Martensky" sa zo štandardnej pracovnej obuvy v Anglicku pretvorili na subkultúrny poznávací prvok. Prvotne boli charakteristickým prvkom pre hnutie skinheads, ktoré vzišlo z robotníckej triedy a pôvodne nemalo žiadne vyhrotené rasistické tendencie, naopak hnutie pôsobilo do istej miery multikultúrne, nakoľko časť základne tvorili prisťahovalci z Jamajky. Neskôr sú spojené najmä s rockovou hudbou, vďaka tomu že na ne nedajú dopustiť takí velikáni, ako Paul McCartney, Elton John, Madonna, Rolling Stones, Bee Gees, Jethro Tull, Depeche Mode, Red Hot Chilli Peppers a ďalší. Ich používanie je tiež často vídať v štýle SKA. V roku 1999 bola o histórii a vplyve tejto značky na anglickú kultúru napísaná kniha. Dnes je možné na internete zhliadnuť množstvo dokumentov zaoberajúcich sa týmito topánkami. Rovnako ako si každý Američan pamätá, kde bol a čo robil, keď zastrelili J. F. Kennedyho, vie každý Angličan, kedy a kde si kúpil svoje prvé martensky.
Sú kombináciou prvotriednej kvality, perfektnej práce výhradne anglických obuvníkov (už neplatí, viď časť História) a popularity, ktorá z nich urobila u niektorých generácií takzvané
"EVER LASTING SHOES" večné topánky
Originálna idea doktora - lyžiara, prešla dlhým vývojom od povojnového Bavorska k legende, ale tak už to býva, že dobrý nápad ocenia milióny ľudí na celom svete.
Emiliano Zapata

Emiliano Zapata (* 8. august 1879 - † 10. apríl, 1919) bol vedúcou osobnosťou mexickej revolúcie, ktorá vypukla v roku 1910 a bola namierená proti diktátorovi Porfiriovi Diázovi. Zapata založil a organizoval dôležitú revolučnú silu, Liberačnú armádu juhu.
Choya (department)

Department Choya leží na juhozápade provincie Santiago del Estero na severozápade Argentíny a je jedným z 27 departmentov provincie.
Na severe hraničí s departmentom Guasayán, na východe s departmentmi Ojo de Agua, Silipica a Loreto, na juhu s provinciou Córdoba a na západe s provinciou Catamarca.
Vodný slalom

Vodný slalom je vodný šport na divokej vode, v ktorom sa pretekári v kanoe či v kajaku snažia čo najrýchlejšie a bez chýb prejsť sériu bránok. Je to jeden z dvoch športov využívajúci kanoe či kajak na letných olympijských hrách (tým druhým je rýchlostná kanoistika). Na olympijských hrách sa slalom prvýkrát objavil v roku 1972, druhýkrát až o 20 rokov neskôr v roku 1992.
Bránky vo vodnom slalome sú vlastne dve zvislo visiace tyče, upevnené na drôte, ktorý visí nad dráhou. Bránky su buď červené alebo zelené, podľa toho či sa ide s alebo proti prúdu. Zvyčajne býva na trati 18 až 25 bránok. Pretekár musí prejsť bránkami v určitom poradí a bez dotyku. Dotyk sa trestá 2 trestnými sekundami, neprejdenie bránky, prejdenie v zlom poradí či prejdenie bránky opačne sa trestá v súlade s pravidlami 50 trestnými sekundami.
Cydonia Mensae

Cydonia Mensae je názov jednej z pomenovaných oblastí na planéte Mars. Leží na sever od rovníka v prechodnej zóne medzi južnými vysočinami (pologuli s vyššou topografiou, silne posiatou krátermi) a severnými nížinami (relatívne plochou oblasťou nížin na severe) v oblasti Acidalia Planitia. Cydonia je pokrytá početnými vrcholmi a v dávnej minulosti mohla touto oblasťou prechádzať pobrežná zóna, pokiaľ severné nížiny v minulosti vyplňoval oceán. Nachádza sa tu aj veľmi známa "„Tvár na Marse“", skalný útvar na nekvalitných fotografiách vzdialene pripomínajúci ľudskú tvár.
Tvár na Marse.
Jeden z cydoníjskych vrcholkov, situovaný 40°45' severnej šírky a 9°26' západnej dĺžky, na fotografii vytvorenej Vikingom 1 25. júla 1976 vzdialene pripomína ľudskú tvár. Tato fotografia bola dlho zdrojom kontroverzných a konšpiračných teórií týkajúcich sa možných známok inteligentného života na Marse. K Marsu sa po Vikingoch skoro 20 rokov nedostala úspešne žiadna sonda, a tak až od roku 1998 sú robené novšie snímky s lepším rozlíšením prostredníctvom sond Mars Global Surveyor, Mars Odyssey, Mars Express a Mars Reconnaissance Orbiter, ktoré oblasť dôkladne mapujú. Nové snímky potvrdili domnienky geológov, že v prípade „Tváre na Marse“ ide iba o erudovaný skalný masív.
Niektorí ľudia, ako napríklad Richard C. Hoagland, stále veria, že ide o dôkaz dlho stratenej marťanskej civilizácie, spolu s inými miestnymi útvarmi. V oblasti Cydonia sa totiž okrem „Tváre“ nachádzajú skaly podobné pyramídam či pripomínajúce ľudskú lebku. Richard C. Hoagland taktiež verí, že sa mu podarilo objaviť pozostatky mesta pochovaného pod ľadom v Cydonii.
Zoznam KDE aplikácií

Toto je zoznam aplikácií KDE a ďalších aplikácií vyvinutých komunitou KDE . Je triedený podľa kategórií, ktoré väčšinou používajú aj v tíme KDE.
Atum

Atum alebo Tem alebo Temu alebo Tum alebo Atem je jedným z najstarších uctievaných bohov starovekého Egypta. Jeho kult mal stredisko v meste On (Heliopolis). Atum bol pôvodne spájaný so zemou, ale neskôr sa jeho uctievanie sústredilo na slnko pohybujúce sa po oblohe. Ešte neskôr bol vnímaný v dvoch rôznych podobách – ako samostatné božstvo Nefertum (doslova Mladý Atum), ktoré predstavovalo vychádzajúce slnko, a ako samotný Atum, predstavujúci zapadajúce slnko.
Podoba.
Atum bol zobrazovaný ako muž usadený na tróne, zriedkavejšie stojaci, ktorý má na hlave spojenú korunu Horného a Dolného Egypta. Po rozlíšení Atuma a Nefertuma býval Atum spodobňovaný ako starý muž v protiklade k Nefertumovi zobrazovanému ako dieťa. Jedno z menej častých podaní považovalo Atuma v skutočnosti za hada, ktorý mal podobu človeka iba počas existencie stvoreného sveta. V tejto podobe sa vráti pri jeho zániku. Atumovým symbolom bol chrobák skarabeus.
Stvoriteľ.
Atum bol podľa onskej kozmogónie praotcom bohov, prvou bytosťou, ktorá povstala sama zo seba na prvotnom pahorku benben, ktorý vystúpil z vôd prvotného oceánu Nun. Atum stvoril dvojicu bohov Šova (vzduch) a Tefnut (vlhkosť) zo svojho semena masturbáciou alebo podľa iného podania tým, že ich vychrstol. Na jeho samoploditeľskú podstatu upozorňuje i jeho meno znamenajúce úplnosť. Podľa menej rozšírenej verzie mýtu Atum oplodnil sám seba tým, že si strekol vlastné semeno do úst.
Podľa neskoršieho mýtu boli Šov a Tefnut splodení v spojení Atuma s vlastným tieňom, ktorý je nazvaný Iusaaset (tiež Juesaes, Ausaas, Iusas a Jusas, po grécky Soasis), čiže Veľký, ktorý prichádza. Iusaaset bol spájaný s akáciou, ktorá bola pre svoju pevnosť, medicínske využitie i jedlosť plodov označovaná ako strom života. Veľmi stará akácia, ktorá rástla na sever od Heliopolu, vraj označovala miesto zrodenia bohov a mala byť vlastníctvom Iusaaset.
Po splynutí onskej Enneady s chmúnevskou Ogdoadou bol Atum stotožnený s bohom Ré do jedného božstva Atum-Ré. Pretože Atum predstavoval len jeden z Réových aspektov, bol nakoniec v dvojici potlačený na úkor prevažujúceho slnečného boha. Z tých istých príčin sa z Iusaaset stala Rat, ženský aspekt boha Ré. V neskoršom vývoji stvoriteľského mýtu, po tom, ako bola bohyňa Neit stotožnená s pravodami Nun, bola Iusaaset vnímaná iba ako jedna z podôb Neit. 
V istých okamihoch Egypťania verili, že Atum pozdvihoval dušu mŕtveho faraóna z pyramídy k hviezdnemu nebu.
Hermopolis

Hermopolis alebo Hermopolis Magna alebo Hermou polis megalé (iný prepis: Hermú polis megalé) môže byť:
Hermopolis alebo Hermopolis Parva alebo Hermou polis mikra (iný prepis: Hermú polis mikra) môže byť:
Bišon

Bišon je plemeno psa uznané v FCI v 9. skupine pod číslom 215.
Pôvod.
Bišon patrí medzi tzv. "dámske" psy, ktoré obšťastňovali urodzené dámy už v staroveku. V Taliansku a Francúzsku patril v období stredoveku k obľúbeným plemenám kráľovských rodín. V 16. storočí patril medzi popredné plemená na európskych kráľovských dvoroch. Až koncom 19. storočia sa stal obyčajným psom a svoj urodzený status obnovil až po prvej svetovej vojne.
Vzhľad a povaha.
Bišon je hravý a veselý pes s kučeravou, dlhou, mäkkou srsťou bielej farby. Chvost je nesený veselo, mierne skrútený dohora. Uši majú visiace dolu. Dožíva sa približne 15 rokov. Váži 3 – . Rastie do výšky 22 – , pričom sa uprednostňujú menšie jedince. Bišon je vhodný aj pre majiteľov bez skúseností so psami, vo všeobecnosti je to prispôsobivé plemeno v rodine i voči cudzím. Dobre socializovaný jedinec dokáže bez problémov vychádzať aj s malými deťmi.
Starostlivosť.
Jemná srsť nepĺzne. Vyžaduje si každodenné kefovanie, aby sa predišlo vytváraniu chumáčov. Bišon sa rád zabaví aj so svojou rodinou doma.
Zdravie.
Bišon je náchylný na upchatie slzných kanálikov, preto potrebuje pravidelné ošetrovanie očí. Rovnako starostlivo treba kontrolovať stav srsti.
Delft

Delft je mesto v Holandsku. Nachádza sa v provincií Južný Holland (Zuid-Holland), približne na polceste medzi Rotterdamom a Haagom. Počet obyvateľov je zhruba 104 533.
Zaujímavosti.
Delft je známy svojou keramickou výrobou. V centre mesta sa nachádzajú viaceré historické budovy:
Oss

Oss je mesto v Holandsku. Nachádza sa v provincii Severné Brabantsko. Počet obyvateľov je 76 626. Prvá zmienka o meste pochádza z listu pápeža Alexandra II. z roku 1069. V súčasnosti sa v meste nachádzajú viaceré továrne chemického a farmaceutického priemyslu. Narodil sa tu futbalista Ruud van Nistelrooy. Z mesta Oss pochádza aj metalová skupina The Gathering.
Zoznam vodných tokov v povodí Bebravy

Zoznam vodných tokov v povodí Bebravy obsahuje abecedný zoznam všetkých pomenovaných vodných tokov v povodí Bebravy.
Anch

Anch (☥; ), iné názvy: symbol anch, nílsky kríž, egyptský kríž, kríž života, kľúč života, , je jeden zo staroegyptských hieroglyfických znakov. Egyptskí bohovia a bohyne sú často zobrazení s anchom držaným za jeho slučku. 
Anch sa často objavuje na obrazoch z egyptských hrobiek aj v ďalšom umeleckom zobrazení, zvyčajne v situácii, kedy boh či bohyňa prináša zosnulému dar života. Anch symbolizoval znovuzrodenie pre druhý svet a zároveň aj počatie. Starovekí Egypťania používali anch ako obľúbený amulet. Aj zrkadlá sa často vyrábali v tvare kríža, čo mohlo symbolizovať nazeranie do druhého sveta. Anch sa používal v spojitosti s dvoma ďalšími hieroglyfmi – džed (zdravie) a was (sila). 
Anch, ktorý bol spojený s kultom slnka a slnečným bohom, sa takmer vždy spodobňoval zo zlata, nikdy nie zo striebra, ktoré sa považovalo za mesačný kov, a len zriedkavo z leštenej medi.
Je spojením symbolov Osirisa (kríž) a Isis (ovál).
Anch je pomerne populárny aj v súčasnosti medzi rôznymi skupinami (hippies, goth, novopohanmi) a medzi umelcami.
Symbolizuje znovu zrodenie pre mŕtvych
Napr. Anubis jeden z bohov ho drží v ruke.
Solčiansky potok (prítok Bebravy)

Solčiansky potok je potok v Podunajskej nížine, v severovýchodnej časti okresu Topoľčany. Je to pravostranný prítok Bebravy, meria 6,3 km a je tokom V. rádu.
Prameň.
Pramení v Nitrianskej pahorkatine na severnom okraji obce Norovce, východne od Starého hája, v nadmorskej výške približne 223 m n. m. 
Opis toku.
Od prameňa tečie sprvu severojužným smerom cez intravilán spomenutej obce, v strede obce sa stáča a pokračuje juhovýchodným smerom. Následne preteká intravilánom obce Solčianky, kde sprava priberá krátky kanál vznikajúci východne od kóty 237,5 m a pod obcou priberá ďalší pravostranný kanál z lokality Olichov. Na dolnom toku ešte podteká štátnu cestu číslo 64 a zároveň oddeľuje intravilány obcí Horné Chlebany na ľavom a Dolné Chlebany na pravom brehu. Napokon vteká na územie Nitrianskej nivy, sprava sa oddeľuje vodný kanál, ktorý tečie súbežne s korytom Bebravy a ústi do Bedzianskeho potoka a južne od obce Horné Chlebany sa v nadmorskej výške 169,8 m n. m. vlieva do Bebravy.
Peter Lorre

Peter Lorre (vlastným menom Ladislav Löwenstein; * 26. jún 1904, Ružomberok – † 23. marec 1964, Los Angeles, Kalifornia, USA) bol známy hollywoodsky herec a režisér.
Životopis.
Narodil sa v židovskej rodine v Ružomberku. V mladom veku sa so svojimi rodičmi presťahoval do Viedne, kde absolvoval základnú a strednú školu. Tu začal aj s herectvom, keď nadviazal spoluprácu s viedenským umelcom Richardom Teschnerom. Spolu pôsobili okrem Viedne aj vo Vroclave a Zürichu. 
V roku 1920 prišiel do Berlína, kde spoznal Bertolta Brechta a účinkoval v jeho hre "Happy End". Tu prijal svoje umelecké meno Peter Lorre.
Po nástupe nacizmu v Nemecku v roku 1933 Lorre odišiel najskôr do Paríža a neskôr do Londýna. V Londýne stretol režiséra Alfreda Hitchcocka, ktorý ho obsadil do svojho filmu "Muž, ktorý vedel priveľa" do jednej z hlavných postáv.
V roku 1935 odišiel Lorre z Londýna do Hollywoodu, kde učinkoval v sérii detektívok "Mr. Motto". Po účinkovaní v menších filmoch prišli úspechy v podobe filmu "Maltézsky sokol" (1941) a melodrámy "Casablanca" (1942), ktorý získal štyroch Oscarov.
Po druhej svetovej vojne účinkoval v bondovke "Casino Royale" (1953) a v mnohých iných filmoch.
V osobnom živote sa mu nedarilo tak ako na striebornom plátne. Bol trikrát ženatý. Prvýkrát s Celiou Lovsky (1934 – 1945); druhýkrát s Kaaren Verne (1945 – 1950) a nakoniec s Annemarie Brenning (1953 – 1964), s ktorou mal jedinú dcéru Catharine.
Rajčiansky potok

Rajčiansky potok je potok v Podunajskej nížine, na rozhraní okresov Bánovce nad Bebravou, Partizánske a Topoľčany. Je to pravostranný prítok Bebravy, meria 6,8 km a je tokom V. rádu.
Prameň.
Pramení v Nitrianskej pahorkatine južne od obce Šišov, v lokalite Lány, v nadmorskej výške približne 261 m n. m. 
Opis toku.
Od prameňa tečie sprvu juhovýchodným smerom, južne od obce Chudá Lehota tečie potom na krátkom úseku smerom na východoseverovýchod a ďalej tečie k osade Choseň na východojuhovýchod. Pod osadou pokračuje na krátkom úseku juhovýchodným smerom, potom sa prechodne stáča na juh a z pravej strany priberá prítok z lokality Gazdovský Visolán. Ďalej tečie juhojuhovýchodným smerom k obci Rajčany, v obci sa stáča na juhovýchod, preteká intravilánom obce a v obci tiež podteká štátnu cestu č. 64. Napokon vteká na územie Nitrianskej nivy a juhovýchodne od Rajčian sa v nadmorskej výške cca 171 m n. m. vlieva do Bebravy.
Meshuggah

Meshuggah je švédska metalová (Extrémny metal/ ) skupina, ktorá existuje od roku 1987. Názov skupiny znamená v hebrejčine „šialený“.
História a tvorba.
V ranej tvorbe boli thrashmetaloví Meshuggah ovplyvnení hlavne skupinou Metallica. Neskôr si skupina vytvorila osobitný štýl hrania, ktorý pozostáva z často iného taktovania ako 4/4. Každý nástoj hrá iné netypické a nepravidelné hudobné metrum a tým je hudba skupiny Meshuggah atypická, originálna, silne chaotická, komplikovaná, technicky prepracovaná, ale nesympaticky repetatívno znejúca sluchu prostého poslucháča. Žánrovo môžeme túto kapelu zaradiť k žánru extrémny technický a progresívny metal, thrash metal ,ba až death metal, groove metal v ich neskoršej tvorbe.
Po albumoch "Destroy Erase Improve" a "Chaosphere" prišli s nápadom svoj hutný zvuk ešte vylepšiť. Sú jedinou známou skupinou hrajúcou na osemstrunových gitarách, ktoré boli špeciálne vyrobené pre gitaristov z Meshuggah. Album "Nothing "z roku 2006 a "Catch 33" bol nahrávaný so hlboko podladenými 8 strunovými gitarami značky Ibanez.
Bula

Bula môže byť:
Džed

džed () je staroegyptský hieroglyf, symbol stability. Zobrazuje chrbticu boha Usíreho, hlavne ako banebdžet („ba pána Džedetu“). Džedu je egyptský názov pre mesto Busiris, stredisko kultu boha Usíreho. Džedový stĺp je často maľovaný na spodok truhiel, kde leží chrbtica zosnulého, toto stotožní osobu s kráľom podsvetia, Osirisom. Džed tiež hrá často rolu ako symbol stability pre cestu zosnulého do posmrtného života.
Sítenský potok

Sítenský potok je potok v severnej časti Podunajskej nížiny, na území okresov Partizánske a Bánovce nad Bebravou. Je to ľavostranný prítok Hydiny, meria 4,8 km a je tokom VI. rádu.
Prameň.
Pramení v Nitrianskej pahorkatine, v časti Bánovská pahorkatina, na juhojuhovýchodnom svahu Viechy (324 m n. m.) v nadmorskej výške približne 290 m n. m. 
Opis toku.
Od prameňa tečie najprv na juhojuhovýchod, v lokalite Sítenie vytvára oblúk vypnutý na východ, potom tečie na juhozápad, severne od kóty 246,7 m sa ďalej stáča západným smerom. Z pravej strany priberá prítok (2,7 km) prameniaci východne od Širokej (329,8 m n. m.) a pokračuje západojuhozápadným smerom. Medzi osadami Čaltice a Trebašovce, východoseverovýchodne od obce Ostratice, sa v nadmorskej výške 189,8 m n. m. vlieva do Hydiny.
Bula (pečať)

Bula (lat. bulla) je pečať z kovu (niekedy sa tak označuje aj vosková pečať). V minulosti sa vyskytovala spravidla ako obojstranná kovová pečať zavesená na pletencoch farebných hodvábnych vláken, alebo na konopnom povrázku ako prostriedok zaručujúci hodnovernosť stredovekých listín. 
Najčastejším kovom, z ktorého bola zhotovená, bolo zlato, v pápežskej kancelárii olovo. Olovené buly bývali plné, zlaté sa skladali z tenkých plieškov, často iba strieborných a pozlátených, ktoré boli vnútri vyplnené voskom. 
Spečaťovanie významných a slávnostne a často skvostne vyhotovených listín "zlatou pečaťou - bulou" sa najskôr používalo v Byzancii a už koncom prvého tisícročia sa rozšírilo aj do západnej Európy. V Uhorsku prvé zlaté buly pochádzajú z poslednej štvrtiny 12. storočia.
V prenesenom slova zmysle sa volajú bulami aj listiny nesúce na znak hodnovernosti kovovú pečať - pozri bula (listina).
Deň pí

Deň pí () a Deň približujúci sa pí () sú dva dni, kedy sa oslavuje matematická konštanta π (pí). Deň pí sa oslavuje 14. marca (podľa amerického zapisovania dátumu 3/14), pretože pí sa všeobecne zaokrúhľuje na hodnotu 3,14. Niekedy sa oslavuje 14. marca o 13:59 (1:59 poobede), všeobecne známe ako „Minúta pí“. Ak sa pí zaokrúhli na sedem desatinných miest, vznikne 3,1415926 a „Pí sekunda“ sa teda oslavuje presne 14. marca o 13:59:26 (1:59:26 poobede). Deň približujúci sa pí sa môže oslavovať v rôznych dátumoch, najčastejšie 22. júla (22/7 v európskom spôsobe zapisovania dátumu – najznámejšie zaokrúhlenie pí). 14. marec tiež pripadá na narodeniny Alberta Einsteina. 
Prvá oslava Dňa pí sa konala v Exploratóriu v roku 1988, so zamestnancami a ľuďmi idúcimi okolo jedného z ich okrúhleho priestranstva, ktorí potom jedli ovocné torty; toto múzeum odvtedy pridalo do svojho Pí menu aj pizzové koláčiky (slovo "pi" pre π a "pie" pre koláč sa v angličtine vyslovujú rovnako). Zakladateľom Dňa pí, „Princ Pí“, je Larry Shaw, ktorý už síce nepracuje v Exploratóriu, ale stále pomáha s oslavami. Nedávno () tiež pridali oslavy Dňa pí do virtuálnej hry Second life.
Massachusettský technologický inštitút (MIT) často rozosiela na Deň pí potvrdenia o prijatí do Inštitútu doručované budúcim študentom.
Oslavované „Dni približujúce sa k pí“ môžu pripadnúť na tieto dátumy:
Externé odkazy.
po anglicky:
Miezgovský potok

Miezgovský potok je potok v severnom výbežku Podunajskej nížiny, vo východnej časti okresu Bánovce nad Bebravou. Je to pravostranný prítok Hydiny, meria 5,3 km a je tokom VI. rádu.
Prameň.
Pramení v Nitrianskej pahorkatine, v časti Bánovská pahorkatina, západne od Ostrého vrchu (460,8 m n. m.) v lokalite Vinohrádok, v nadmorskej výške približne 290 m n. m. 
Opis toku.
Od prameňa tečie západojuhozápadným smerom do obce Miezgovce, kde sa stáča viac západným smerom a preteká intravilánom obce. Pod obcou sa stáča juhozápadným smerom, sprava priberá z juhozápadného svahu Krížnic (306,1 m n. m.), prechodne tečie na juh a potom na juhojuhovýchod. Napokon ešte preteká okrajom intravilánu obce Brezolupy, podteká štátnu cestu č. 9 a juhojuhovýchodne od tejto obce sa v nadmorskej výške cca 208,5 m n. m. vlieva do Hydiny.
Pravotický potok

Pravotický potok je potok v severnom výbežku Podunajskej nížiny, prevažne v juhovýchodnej časti okresu Bánovce nad Bebravou. Na dolnom toku vytvára hranicu medzi okresmi Bánovce nad Bebravou na pravom a Partizánske na ľavom brehu, oblasť ústia leží už v okrese Partizánske. Je to ľavostranný prítok Bebravy, meria 6,8 km a je tokom V. rádu.
Prameň.
Pramení v Nitrianskej pahorkatine, v časti Bánovská pahorkatina, juhozápadne od obce Brezolupy pri štátnej ceste č. 9, v nadmorskej výške približne 255 m n. m. 
Opis toku.
Najprv tečie juhojuhovýchodným smerom, následne sa stáča a severojužným smerom preteká intravilánom obce Pravotice. Pod obcou tečie prechodne na juhozápad, sprava priberá Dendeš a pokračuje juhojuhozápadným smerom. Severne od Malých Ostratíc sa stáča na juhozápad, preteká okrajom intravilánu obce, pričom podteká najprv cestu II. triedy č. 592 a potom aj železničnú trať Trenčín – Chynorany. Napokon už tečie územím Bebravskej nivy, kde tečie na krátkom úseku na juh, už územím okresu Partizánske, potom sa stáča na juhozápad, preteká lokalitou Pažitie a koryto potoka križuje Rybiansky kanál. Západne od Ostratíc sa v nadmorskej výške cca 181 m n. m. vlieva do Bebravy.
Belgický frank

Belgický frank bola mena používaná v Belgicku, od roku 1832 do 1. januára 1999, kedy bola nahradená eurom. Mince sa použivali do 28. februára 2002
Používané boli nasledovné nominálne hodnoty mincí: 25, 50 centimov, 1, 5, 20, 50 frankov. Bankovky: 100, 500, 1000, 10000 frankov
Dendeš

Dendeš je potok v severnom výbežku Podunajskej nížiny, v juhovýchodnej časti okresu Bánovce nad Bebravou. Je to pravostranný prítok Pravotického potoka, má dĺžku 3,1 km a je tokom VI. rádu.
Prameň.
Pramení v Nitrianskej pahorkatine, v časti Bánovská pahorkatina, západne od obce Brezolupy na južnom okraji Starého hája, v nadmorskej výške približne 276 m n. m. 
Opis toku.
Od prameňa tečie najprv juhojuhovýchodným smerom cez lokalitu Za magistrálou a podteká štátnu cestu č. 9. Západne od obce Pravotice tečie na krátkom úseku prechodne juhojuhozápadným smerom, potom sa opäť stáča na juhojuhovýchod. Do Pravotického potoka ústi juhojuhozápadne od spomenutej obce v nadmorskej výške cca 205 m n. m. Nepriberá žiadne prítoky.
Asafa Powell

 
 
 
 
 
Asafa Powell (* 23. november 1982, St. Catherine, Jamajka) je jamajský šprintér na 100 m mužov. Osobný rekord 9,72 s sa mu podarilo zabehnúť raz.
Vrcholové podujatia.
Osaka 2007.
Na MS v atletike 2007 zabehol čas 9,95 vo finálovom behu a získal bronzovú medailu. Za víťazom Tysonom Gayom zaostal o 11 stotín sekundy.
Peking 2008.
Na Letných olympijských hrách 2008 v Pekingu vyhral v štafetovom behu na 4x100 metrov. Bežal v semifinále aj vo finále. Vo finále bol členom štafety, ktorá zabehla svetový rekord (37,10 s).Asafa zabehol posledný úsek(letmo) za 8.73.
Asafa Powell je tretí najrýchlejší šprintér vôbec.
Zabehol päťdesiatpäť 100 metrových šprintov pod desať sekúnd a prekonal tým Maurice Green, ktorý ich zabehol 53.
V sezóne 2009 chce prelomiť a podať dobrý výkon MS v Berlíne (15-23 August)
Luxemburský frank

Luxemburský frank bola mena používaná v Luxembursku. 1. januára 2002 bola nahradená eurom.
Kurz.
Mince:25 centimov,1,5,20,50 frankov
Bankovky:100,1000,5000 frankov
Pápežská bula

Pápežská bula alebo bula je v cirkevnom práve pápežská latinská listina na pergamene o významnej záležitosti, s olovenou - alebo menej častou zlatou - pečaťou, ktorá má na jednej strane vytlačené meno úradujúceho pápeža a na druhej strane obrazy sv. Petra a Pavla, a ktorá je na listinu zavesená konopným alebo hodvábnym materiálom.
Oficiálne označenie buly je litterae apostolicae alebo litterae apostolicae sub plumbo; ak ide o krátky výnos, nazýva sa breve. Buly sa zvyčajne nazývajú podľa prvých slov textu.
Ankh

Ankh (anglický prepis slova anch) môže byť:
Egyptský kríž

Egyptský kríž môže byť:
Zolná (Zvolen)

Zolná je malá stredoveká obec, ktorá sa nachádza v strede Stredného Slovenska. Dnes je administratívnou súčasťou Zvolena, od ktorého sa nachádza východne vo vzdialenosti 8 kilometrov. Od Banskej Bystrice je vzdialená asi 20 km, od Bratislavy 200 km, Budapešti 150 km a od Viedne 250 km.
Dejiny.
Obec je významne spojená aj so Slovenským národným povstaním. Na je poľnom letisku operoval medzi 17. septembrom a 20. októbrom 1944 prvý česko-slovenský samostatný stíhací letecký pluk. Túto skutočnosť dnes pripomína pamätník s obrysom lietadla Lavočkin La-5 na vstupe do obce.
Atómová elektráreň Olkiluoto

Atómová elektráreň Olkiluoto je jedna z dvoch atómových elektrární vo Fínsku. Nachádza sa na ostrove Olkiluoto v Botnickom zálive, približne 25 km severne od mesta Rauma. Pozostáva z dvoch varných reaktorov (BWR), každý s výkonom 890 MWe a jedného tlakovodného reaktora typu EPR od francúzskej spoločnosti Areva s výkonom 1 600 MWe.
Olkiluoto 3, s výkonom 1 600 MWe dosiaľ najvýkonnejší európsky jadrový blok, bol vo výstavbe od roku 2005, do siete bol pripojený 12. marca 2022 a do pravidelnej prevádzky uvedený 16. apríla 2023.
Iné projekty.
United Fruit Company

United Fruit Company (UFC) bola nadnárodnou spoločnosťou z USA, ktorá pôsobila v rokoch 1899 až 1970. Presadila sa najmä v pestovaní a predaji tropického ovocia z plantáží v rozvojových krajinách, najmä banánov a ananásov. 
Mala veľký vplyv nielen na ekonomiku, ale aj na politické dianie najmä v krajinách Strednej Ameriky. Táto skutočnosť sa podpísala aj pod pejoratívny pojem "banánová republika", ktorým boli označované niektoré stredoamerické krajiny a pod ktorým sa dnes má na mysli krajina alebo spoločnosť, v ktorej klientelizmus a korupcia prevládajú nad vládou zákona, ktorou sa vyznačujú právne štáty. V roku 1969 UFC kúpila firma Zapata Corporation a zmenila jej názov na Chiquita Brands. Pod týmto názvom pôsobí dodnes. 
Kriticky o praktikách UFC písali mnohí, najmä ľavicovo orientovaní spisovatelia latinskej Ameriky, napríklad Pablo Neruda alebo vo svojom najznámejšom románe Sto rokov samoty aj Gabriel García Márquez.
Veľká stredoamerická republika

Veľká stredoamerická republika (šp. "República Mayor de Centroamérica"; od 1.11.1898 Spojené stredoamerické štáty - "Estados Unidos de Centroamérica") bol štát v Strednej Amerike v rokoch 1896 - 1898 tvorený Salvádorom, Nikaraguou a Hondurasom.
Od prijatia ústavy v roku 1898.
Tento (premenovaný) štátny útvar bol riadený Výkonnou radou, ktorá sídlila v honduraskej Amapale. Už 13. novembra došlo k štátnemu prevratu v Salvádore, ktorý viedol generál Tomás Regalado. Tento hneď vyhlásil, že Salvádor zo Spojených stredoamerických štátov vystupuje. Keď Výkonná rada v Amapale chcela tento prevrat potlačiť, nestretla sa so žiadnou podporou, a tak 30. novembra 1898 vyhlásila rozpustenie Spojených stredoamerických štátov. Nikaragua začala pôsobiť ako samostatná krajina 1. decembra a Honduras 10. decembra 1898.
Ananás pestovaný

Ananás pestovaný (iné názvy: ananás siaty, ananás pravý, ananás, ananásovník, bohemizmus: "ananás(ovník) chocholatý"; lat. "Ananas comosus" alebo "Ananas sativus") je rastlina z čeľade broméliovité (=ananásovité; lat. "Bromeliaceae"). Jej plod sa nazýva ananás.
Pochádza z Južnej Ameriky. Názov pochádza z guaraníjčiny. Jeho plody sú šťavnaté a sladké a v gastronómii sú veľmi cenené. Okrem toho sú aj bohatým zdrojom vitamínov a minerálnych látok.
Hydralmosaurus

Hydralmosaurus je vyhynutý rod dlhokrkých plesiosaurov z čeľade Elasmosauridae ktorý žil v období neskorej kriedy. Zahŕňa 1 druh Hydralmosaurus serpentinus (Cope 1877).
Podľa odhadu mal dĺžku 11 m pričom polovicu z nej tvoril jeho krk vystúžený 63 stavcami. Známy je najmä kvôli tomu, že mal masívnu ramennú kosť ktorá naznačovala dobrého plavca a ktorá sa nevyskytuje u ostatných Elasmosauridov. Cope (1877) ho opísal na základe takmer kompletnej kostry (bez lebky) z Nebrasky. Po ďalších fosíliách sa ukázalo že jeho lebka (37 cm) mala pretiahnuté nozdry.
Slovo "Hydralmosaurus" je odvodené z gréckych slov „"hydralmos"“ (v preklade slaná voda) a „"sauros"“ (v preklade jašter). V preklade teda jeho meno znamená slanovodný jašter.
Molde

Molde je nórske mesto ležiace v kraji Møre og Romsdal. Má približne 25 000 obyvateľov.
Jozef Pelikán

Jozef Pelikán (* 29. júl 1984) je slovenský atlét, známy bežec na beh na 800 m a beh na 1500 m. Je členom TJ Stavbár Nitra. V roku 2007 na MS v atletike neštartoval. 
Osobný rekord zabehol na mítingu Zlatá tretra v júni 2009 časom 1:47,36 min., čo bolo zlepšenie o 67 stotín (1:48,03 min - v Albertille (2008).
Úspechy.
Beh na 800 metrov:
Igor Gavenčiak

Igor „Gigot“ Gavenčiak (* 15. júl 1960) je slovenský atlét, rozhodca a tréner. Slovenský rekordér. Súťažne štartuje v kategórií masters.
Trénuje atlétku Terezu Čorejovú (14-násobná rekordérka SR, 21-násobná majsterka SR a 9-násobná víťazka medzinárodných pretekov v disciplínach ako viacboj, šprint, beh cez prekážky, skok do diaľky a štafetový beh). Je členom SAZ.
Balbínova poetická strana

Balbínova poetická strana je česká strana s recesistickým zameraním. Stranu založila v roku 2002 malá skupinka recesitov v jednej vinohradskej krčme. Majiteľom, a zároveň lídrom Balbínovej poetickej strany (s titulom geniálny guvernér), je Jiří Hrdina. Strana sa hlási k odkazu Bohuslava Balbína, jezuitského kňaza a vlastenca.
Strana stála za bilboardami, ktoré zosmiešňovali Miroslava Kalouska. Vybrala si ho preto, že (ako povedal 22. mája pre MF Dnes geniálny guvernér strany Jiří Hrdina) „on je pre nás prototypom politikov, ktorí podľa nášho názoru v politike nemajú miesto (…) a svojou politickou prostitúciou, hrabivosťou a falošnosťou naháňajú rozčarovaných občanov späť do náruče zatiaľ ničnerobiacich komunistov“ . 
Aj napriek svojmu charakteru má strana akýsi stručný program, ktorý má názov "BalbíNew Deal", ktorého hlavnými bodmi sú zmena volebného systému do Parlamentu ČR, zjednodušenie podnikania, zavedenie rovnej dane, obmedzenie stánkového predaja, lieky hradené štátom, obmedzenie kamiónovej dopravy či školné na vysokých školách. Volebný program nie je formulovaný ako recesia.
Vo voľbách do Poslaneckej snemovne Paralamentu Českej republiky v roku 2006 získala strana 6 897 hlasov, tj. 0,12%.
Olkiluoto

Olkiluoto môže byť:
Lenka Kršáková

Lenka Kršáková (* 22. február 1991, Bratislava) je slovenská atlétka, šprintérka na vzdialenosti 100 a 200 metrov. Účastníčka Majstrovstiev Európy 2014 a Halových majstrovstiev Európy 2015. Pravidelne reprezentuje svoj klub AO TJ Slávia STU Bratislava na zahraničných mítingoch. Je žiackou rekordérkou v behu na 60 m (7,88 sek.), rekordérkou do 22 r. na 200 m (23,70 sek.) a v ženskej štafete na 4x100 m (45,79 sek.) Jej trénerom je Kristián Cupák. Jej bývalým trénerom je Miroslav Hélia.
Úspechy.
Dorastenecké halové majstrovstvá Slovenska (Bratislava)
Beh na 60 metrov:
Beh na 200 metrov:
Halové majstrovstvá Slovenska (Bratislava)
Beh na 200 metrov:
Dorastenecké majstrovstvá sveta v atletike 2007 (Ostrava)
Beh na 100 metrov:
Beh na 200 metrov:
Samina

Samina je rieka ktorá pramení v Rakúsku a preteká aj cez Lichtenštajnsko. Vlieva sa do rieky Dunaj. Rieka je dlhá .
Encamp

Encamp je okrsok (obec) v Andorre. Má 13 225 obyvateľov , jeho katastrálne územie je . Hustota zaľudnenia je 152,07 obyv./km², obec leží v nadmorskej výške
Escaldes-Engordany

Escaldes-Engordany je okrsok (obec) v Andorre. Má 16 918 obyvateľov , jeho katastrálne územie je . Nachádza sa v nadmorskej výške Hustota zaľudnenia je 535,93 obyv./km².
Phillipsova krivka

Phillipsova krivka je krivka opisujúca závislosť medzi zmenou nominálnych miezd (resp. infláciou) a nezamestnanosťou.
A.W.H. Phillips, vo svojej empirickej práci z roku 1958, vystihol štatistickú rovnosť medzi mierou rastu nominálnych miezd a mierou nezamestnanosti vo Veľkej Británii. Nižšia nezamestnanosť implikuje vyšší prebytočný dopyt po práci a narastajú tlaky na tvorbu miezd. Ceteris paribus, čím vyššia nezamestnanosť, tým nižšia miera rastu miezd a naopak. Pričom miera nezamestnanosti súhlasná s nulovým rastom miezd sa nazýva prirodzená. 
Prirodzená miera nezamestnanosti je definovaná ako miera, ktorá zodpovedá stavu, keď sú očakávania naplnené a implementované do miezd a cien a inflácia nemá zrýchľujúci ani spomaľujúci charakter. Hovoríme, že existuje miera nezamestnanosti konzistentná so stabilnou (resp. želateľnou) infláciou. Táto miera sa taktiež nazýva NAIRU (angl. non- accelerating inflation rate of unemployment) a je nemerateľná, treba ju odhadovať.
Phillipsova krivka bola rýchlo prijatá tvorcami politík a ekonómov. Jednou z príčin jej úspechu bol fakt, že mala schopnosť prispôsobiť sa mnohým inflačným teóriám (napr. inflácia ťahaná dopytom alebo inflačná špirála). Phillipsova krivka bola presadzovaná, pretože poskytovala presvedčivé zdôvodnenie o zjavnej nemožnosti dosiahnuť nulovú mieru nezamestnanosti pri cenovej stabilite. Pôvodná krivka bola časom niekoľkokrát pozmeňovaná, až sa ustálila na tzv. modifikovanej Phillipsovej krivke navrhovanou Samuelsonom a Solowom, ktorí nahradili mieru rastu nominálnych miezd za infláciu (miera rastu cenovej hladiny). Viedlo ich k tomu poznanie, že ak nezamestnanosť klesne pod prirodzenú mieru, zamestnávatelia sú nútení zvyšovať mzdy, čo má za následok rast cien, kvôli novému rovnovážnemu stavu na trhu statkov, ktorého príčinou je posun AD krivky. 
Modifikovaná krivka nám ponúka zaujímavé poznanie, že nízka miera nezamestnanosti je sprevádzaná neželanou vysokou infláciou. Phillipsova krivka, ktorá je založená na tradičnom keynesiánskom agregátnom modeli, bola kritizovaná monetaristami, podľa ktorých by mala byť dlhodobá Phillipsova krivka vertikálna. Argumentovali tým, že vzťah medzi nezamestnanosťou a infláciou vychádzajúci z nepružnosti miezd, má iba krátkodobý charakter. Moderní keynesiánci už tiež pripúšťajú vertikálnu AS krivku v dlhodobom horizonte.
La Massana

La Massana je okrsok (obec) v Andorre. Má 9 276 obyvateľov , jeho katastrálne územie je . Hustota zaľudnenia je 152,07 obyv./km², obec leží v nadmorskej výške V tomto okrsku sa nachádza najvyšší vrch celej Andorry, Coma Pedrosa s nadmorskou výškou
Stará povesť (film)

Stará povesť (pol. Stara baśń. Kiedy słońce było bogiem) je poľský film. 
Dej sa odohráva v 9. storočí v Poľsku pred prijatím kresťanstva.
Zápletka.
Nad jazerom Gopolo kmeňu Poľanov vládne kruté knieža Popiel ktorý vládne ako regent svojich dvoch synovcov, ktorý ostali po jeho bratovi, predchádzajúcom kniežati. Vyvraždil celý svoj rod (pomocou jedu, aby naňho nepadlo podozrenie), aby zabezpečil nástupníctvo svojmu synovi, ktorého mal s nevoľníčkou(otrokyňou). Ziemek je mladý poľovník, ktorý sa kedysi plavil s Vikingami a miluje dcéru vladyka Višu. Ten ju však prisľúbil bohom. Chce o ňu bojovať, ale medzitým sa stretáva s Piastunom, bývalým veliteľom kniežacieho vojska, ktorý vychovával Popielových synovcov a ktorý zistil, že to Popiel vyvraždil svoj rod a hodlá zburcovať vladykov, lebo nehodlá tolerovať, že by Poľanom, pre ktorých celý život bojoval, mal vládnuť tyran a podlý intrigán. Do konfliktu sa ale zapoja aj Ziemekovi starí známi - vikingskí žoldnieri na čele s Jarlom Sigvaldom, teda tými istými Vikingami, s ktorými prišiel na územie Poľanov aj on...
Ordino

Ordino je okrsok (obec) v Andorre. Má 3 309 obyvateľov , jeho katastrálne územie je . Mesto sa nachádza v nadmorskej výške
LETAVY

LETAVY (skratka z pôvodného zamerania akcie – "letný tábor výtvarníkov") je názov voľného spoločného stretnutia na každoročnom plenéri, kde sa formou tzv. tvorivých dielní v tvorivých dielniach prezentuje práca amatérskych ale aj profesionálnych výtvarníkov, fotografov, divadelníkov a filmárov. Prvých sedemnásť rokov od vzniku v roku 1985 sa toto stretnutie konalo každý rok v treťom augustovom týždni v rekreačnom stredisku "Kurinec" v blízkosti Rimavskej Soboty. Od 18. ročníka sa tvorivá dielňa konala v prírodnom prostredí rekreačného strediska Krokava, pri Hnúšti (okr. Rimavská Sobota). Od 24. ročníka sa tvorivá dielňa presunula do rekreačnej oblasti Kokava Línia ktoré sa nachádza pri meste Kokava nad Rimavicou okr. Poltár.
Zakladateľmi tohto tábora sú bývalí študenti Pedagogickej fakulty v Banskej Bystrici, katedry Výtvarnej výchovy Marian Lacko (Rimavská Sobota) a Ján Husár (Martin). Pôvodným zámerom bola organizácia každoročného stretnutia absolventov školy. V priebehu jednotlivých ročníkov sa do akcie zapájalo stále viac nadšencov a v súčasnosti sa tento tábor zmenil na najväčší počtom účastníkov a na najrozsiahlejší počtom ponúkaných dielní (tvorivých dielní) na Slovensku. 
Dodnes LETAVY navštívilo okolo 5 000 profesionálnych či neprofesionálnych priaznivcov umenia zo Slovenska, Česka, Maďarska, Nemecka, Rakúska, Ukrajiny, Fínska, Francúzska, Holandska, Chorvátska, Juhoslávie, Rumunska, Angoly, Talianska, Poľska, USA, Španielska a Švédska.
Sant Julià de Lòria

Sant Julià de Lòria je okrsok (obec) v Andorre. Má 9 207 obyvateľov , jej katastrálne územie je , leží v nadmorskej výške Priemerná hustota zaľudnenia je 150,93 obyv./km².
Stará povesť

Stará povesť môže byť:
CeBIT

CeBIT (nem. "Centrum der Büro- und Informationstechnik"; "Centrum kancelárskej a informačnej techniky") je najväčší veľtrh digitálneho priemyslu na svete. Usporiadateľom je "Deutsche Messe AG". 
Veľtrh sa koná každoročne od roku 1986 na najväčšom výstavisku sveta v severonemeckom meste Hannover. Výstavisko má rozlohu 450 000 m² a každoročne ho navštívi viac než 700 000 návštevníkov, čím presahuje aj veľtrh COMPUTEX na Taiwane. 
História.
V roku 1970 bolo v "Halle 1" založené "Centrum kancelárskych a informačných technológií". Táto novopostavená hala bola ako najväčšia výstavná hala na svete v roku 1984 zapísaná do Guinnessovej knihy rekordov.
Koncom 70tych rokov pribudli pre CeBIT ďalšie "Haly 2 a 18" a začiatkom 80. rokov "Hala 3". Keďže sa táto výstava rýchlo rozrastala, v novembri 1984 oznámil usporiadateľ "Deutsche Messe AG", že od roku 1986 sa bude pravidelne v marci konať "Hannover Messe CeBIT" a v apríli "Hannover Messe Industrie". 12. marca 1986 sa CeBIT konal prvýkrát ako samostatný veľtrh a bol veľkým úspechom: zúčastnilo sa ho 2 142 vystavovateľov a 334 400 návštevníkov.
CeBIT 2006 sa konal od 9. do 15. marca 2006 s návštevnosťou zhruba 430 000 ľudí. Prezentovalo sa na ňom viac ako 6 200 vystavovateľov zo 70 krajín sveta.
V roku 2007 sa expozícia konala od 15. do 21. marca, v roku 2008 4. až 9. marca..
Stará povesť (povesť)

Stará povesť je poľskou povesťou, ktorej autorom bol Józef Ignacy Kraszewski. Bola vydaná v roku 1876. Odohráva sa v 9. storočí na území dnešného Poľska, kedy knieža Popiela vystriedal rod Piastowcov.
Zamość

Zamość (ukr. Замостя) je poľské mesto v južnej časti Lublinského vojvodstva.
Mesto vzniklo v roku 1580 a má 58 942 (s aglomeráciou 82 717 obyv.) obyvateľov. Jeho katastrálne územie o rozlohe sa nachádza v nadmorskej výške V starom meste je cenný architektonicko-urbanistický súbor pamiatok, pre ktoré sa Zamość niekedy nazýva „Perlou renesancie“ alebo „Mestom arkád“.
Od roku 1992 je mesto zapísané na zozname svetového dedičstva UNESCO.
Jerzy Hoffman

Jerzy Julian СHoffman (* 15. marec 1932, Krakov) je poľský režisér a scenárista, od roku 2003 čestný občan mesta Bydgoszcz.
Detstvo prežil v Gorliciach. Študoval v Bydgoszczi a Moskve. Od roku 1954 natáčal dokumentárne filmy a od roku 1962 aj fantastické. Natočil tiež trojdielny životopisný film o Henrykovi Sienkiewiczovi. Je nositeľom mnohých ocenení.
Krynica-Zdrój

Krynica-Zdrój je poľské kúpeľné mesto ležiace v Malopoľskom vojvodstve, v tesnej blízkosti slovenských hraníc. 
V roku 2004 malo asi 11 500 obyvateľov. Rozloha mesta je 40,17 km², bolo založené v roku 1547.
Valira

Valira je najväčšia rieka v Andorre. Vlieva sa do rieky Serge. Jej dĺžka je .
Coma Pedrosa

Coma Pedrosa je najvyšší vrch Andorry. Vrch dosahuje nadmorskú výšku 2 942 m n. m. Nachádza sa v pohorí Pyreneje. Najbližšia obec je La Massana.
Vrch je obľúbený najmä horolezcami - nie je technicky ťažký, ale namáhavý. Na svahu možno nájsť horské jazerá a plesá, napríklad Estanys de Baiau, ktoré leží na západnej strane na hranici so Španielskom.
M.E.L.L.

M.E.L.L. je folková formácia, z Rimavskej Soboty ktorá vznikla koncom leta 1997 z pôvodného pesničkárskeho dua Edita Kováčová - Marian Lacko. 
Vo svojej tvorbe sa skupina zameriava na zhudobňovanie vlastných textov a básní slovenských autorov. Žánrovo sú zameraní na alternatívny folk s presahom k blues, džezu, worldmusic a iné vplyvy hlavne akustickej hudby. So skupinou spolupracuje slovenský spisovateľ, textár a vydavateľ Daniel Hevier. M.E.L.L. má za sebou viac ako 200 koncertov (2007) po celom Slovensku, v Česku a Poľsku. 
V roku 1998 sa skupina M.E.L.L. stala laureátom celoštátneho festivalu Strunobranie, kde získala hlavnú cenu poroty i divákov. V roku 2000, 2002 a 2007 na tom istom festivale získavala skupina ďalšie ocenenia.
Pic de Sanfonts

Pic de Sanfonts je vrch na hraniciach Andorry a Španielska. Nachádza sa v pohorí Pyreneje. Jeho výška je Najbližšia obec je La Massana.
Ilaria Graziano

Ilaria Graziano (tiež známa ako "ILA"; * Neapol, Taliansko) je talianska speváčka a vokalistka. Známou sa stala vďaka vydaniu anime a jeho soundtracku, kde hudbu zložila skladateľka Yoko Kanno.
Grazianová začala hrať na husliach a spievať vo veľmi mladom veku. V roku 1997 sa pridala k talianskej ženskej popovej hudobnej skupine Salsaruba. Odvtedy sa zúčastnila viacerých hudobných projektov rôznych autorov, vrátane albumu FLUX s DJ-om Miele v roku 2002.
Po štúdiách vo výtvarnej škole využila príležitosť pôsobiť v Londýne. 
Grazianová naspievala vokály k piesňam "Where Does This Ocean Go" ("Kam ide tento oceán"), "Velveteen" ("Zamatová mlaď") and "Monochrome (モノクローム)" ("Jednofarebná"). O niekoľko mesiacov neskôr naspievala s Kannovou pieseň "Valse de la Lune" ("Mesačný valčík") pre anime Wolf's Rain (stopa č. 14). Taktiež vystupuje v piesňach "I Can't Be Cool" ("Nemôžem byť cool"), "I Do" ("Áno") alba Ghost in the Shell: Stand Alone Complex O.S.T. 2.
V roku 2003 sa pripojila ku kapele živej hudby s názvom "Rainbow 4et" (Francesco Forni na gitare, Sergio Quagliarella na bicích a Fulvio di Nocera na base).
Ostatné diela zahŕňajú piesne na albu Stand Alone Complex O.S.T. 3 (piesne "Christmas in the Silent Forest" ("Vianoce v tichom lese"), "Dew" ("Rosa")). Grazianová taktiež spieva na piesni na soundtracku "Cowboy Bebop" z roku 2005 s názvom "(Tank! THE! BEST!)".
V súčasnosti pracuje na sólovom projekte v Londýne, kde žije. 
Vo februári 2007, bolo vydané krátke video s rozhovorom s Grazianovou a Francescom Forni o ich ostatnom vystúpení v Neapoli.
Skautské múzeum v Ružomberku

Skautské múzeum v Ružomberku je jediné skautské múzeum na Slovensku. Sídli na Námestí slobody 10.
Individuálnosť (psychológia)

Individuálnosť alebo individualita je neopakovateľný súhrn psychických zvláštností osobnosti týkajúcich sa charakteru, temperamentu, prevládajúcich citov, motívov a schopností.
Individuálnosť je základná kvalita osobnosti daná odlišnosťou od iných, tiež psychologický fakt, že človek sám seba chápe ako subjekt svojho druhu, t. j. s tendenciou odlíšiť sa od iných, byť svojrázny a jedinečný. Sem patrí aj schopnosť nájsť vlastné tvorivé riešenia a prístupy k životu.
Rosnička

Rosnička môže byť: